મુંબઈ, 10 જુલાઈ : બૉલીવુડના નવોદિત અભિનેત્રી આલિયા ભટ્ટ અંગે અફવાઓ વહેતી થઈ છે કે તેઓ રાંઝણા બૉય ધનુષ સાથે તામિળ ફિલ્મમાં ચમકવાં જઈ રહ્યાં છે. કરણ જૌહર કૃત સ્ટુડન્ટ ઑફ ધ ઈયર સાથે બૉલવુડ કૅરિયર શરૂ કરનાર આલિયા ભટ્ટ પ્રથમ જ ફિલ્મથી હિટ થઈ ગયાં છે અને તેમના અંગે તરેહ-તરેહની અટકળો વહેતી રહે છે. તાજેતરમાં જ આલિયા ભટ્ટનું નામ વરુણ ધવન સાથે ચૅટિંગ કરવા અંગે ઉછળ્યુ હતું અને હવે એવી અટકળો વહેતી થઈ છે કે આલિયા ભટ્ટ ધનુષ સાથે તામિળ ફિલ્મમાં ચમકશે.